Cavite
Store norske leksikon,Geografi,Verdens geografi,Asia,Filippinenes geografi
Cavite er en by i Filippinene, på øya Luzon, på halvøya Cavite i Manilabukta, 16 kilometer sørvest for Manila. Byen har 100 674 innbyggere (2020).
Den spanske marinen har en base med et eget skipsverft i Cavite. I byen er det også en oljeterminal. Nord for byen, ved spissen av halvøya, er det en flystasjon. Historie Under slaget om Manilabukta 1. mai 1898 ble den spanske flåten bekjempet av den amerikanske styrken, ledet av admiral George Dewey (1837–1917). Etter den spansk-amerikanske krigen ble Cavite base for den amerikanske marinen i Filippinene. Japan bombet byen i 1941 og okkuperte den fram til frigjøringen i 1945. Etter andre verdenskrig ble det på nytt en amerikansk marinebase i byen. Basen ble overført til Filippinene i 1971. Les mer i Store norske leksikon Filippinene Filippinenes historie Filippinenes geografi